CELEX: 62012CA0359
Language: sl
Date: 2014-05-15 00:00:00
Title: Zadeva C-359/12: Sodba Sodišča (drugi senat) z dne 15. maja 2014 (predlog za sprejetje predhodne odločbe Handelsgericht Wien – Avstrija) – Michael Timmel proti Aviso Zeta AG (Predlog za sprejetje predhodne odločbe — Varstvo potrošnikov — Direktiva 2003/71/ES — Člen 14(2)(b) — Uredba (ES) št. 809/2004 — Člena 22(2) in 29(1) — Osnovni prospekt — Dodatki k prospektu — Končni pogoji — Datum in način objave informacij, ki se zahtevajo — Pogoji objave prospekta v elektronski obliki)

7.7.2014   
            
            
               SL
            
            
               Uradni list Evropske unije
            
            
               C 212/5
            
         Sodba Sodišča (drugi senat) z dne 15. maja 2014 (predlog za sprejetje predhodne odločbe Handelsgericht Wien – Avstrija) – Michael Timmel proti Aviso Zeta AG
   (Zadeva C-359/12) (1)
   
   ((Predlog za sprejetje predhodne odločbe - Varstvo potrošnikov - Direktiva 2003/71/ES - Člen 14(2)(b) - Uredba (ES) št. 809/2004 - Člena 22(2) in 29(1) - Osnovni prospekt - Dodatki k prospektu - Končni pogoji - Datum in način objave informacij, ki se zahtevajo - Pogoji objave prospekta v elektronski obliki))
   2014/C 212/05
   Jezik postopka: nemščina
   
      Predložitveno sodišče
   
   Handelsgericht Wien
   
      Stranke v postopku v glavni stvari
   
   
      Tožeča stranka: Michael Timmel
   
      Tožena stranka: Aviso Zeta AG
   
      ob udeležbi: Lore Tinhofer
   
      Predmet
   
   Predlog za sprejetje predhodne odločbe – Handelsgericht Wien – Razlaga člena 14(2)(b) Direktive 2003/71/ES Evropskega parlamenta in Sveta z dne 4. novembra 2003 o prospektu, ki se objavi ob javni ponudbi ali sprejemu vrednostnih papirjev v trgovanje in o spremembi Direktive 2001/34/ES (UL L 345, str. 64) – Razlaga členov 22(2) in 29(1), točka 1, Uredbe Komisije (ES) št.o809/2004 z dne 29. aprila 2004 o izvajanju Direktive 2003/71/ES Evropskega parlamenta in Sveta o informacijah, ki jih vsebujejo prospekti, in o obliki prospektov, vključitvi informacij s sklicevanjem in objavi teh prospektov in razširjanju oglaševanj (UL L 149, str. 1) – Objava informacij, ki v času odobritve osnovnega prospekta še niso bile poznane – Obseg obveznosti, da se javnosti da prospekt na voljo v tiskani obliki – Pogoji objave prospekta v elektronski obliki – Delniška družba, ki je v prospektu naslovljenem „končni pogoji“ navedla informacije, ki so bile v času odobritve tega prospekta nepoznane – Neobstoj pravilne objave – Dostop do tega prospekta pogojevan z registracijo in stroški
   
      Izrek
   
   
               1.
            
            
               Člen 22(2) Uredbe Komisije (ES) št. 809/2004 z dne 29. aprila 2004 o izvajanju Direktive 2003/71/ES Evropskega parlamenta in Sveta o informacijah, ki jih vsebujejo prospekti, in o obliki prospektov, vključitvi informacij s sklicevanjem in objavi teh prospektov in razširjanju oglaševanj je treba razlagati tako, da je treba informacije, ki so v skladu z odstavkom 1 tega člena obvezne in ki v času odobritve osnovnega prospekta še niso bile poznane, so pa poznane v času objave dodatka k prospektu, objaviti v tem dodatku, če so te informacije pomemben nov dejavnik, bistvena napaka ali netočnost, ki lahko vplivajo na oceno vrednostnih papirjev v smislu člena 16(1) Direktive 2003/71/ES Evropskega parlamenta in Sveta z dne 4. novembra 2003 o prospektu, ki se objavi ob javni ponudbi ali sprejemu vrednostnih papirjev v trgovanje, kar pa mora presoditi nacionalno sodišče.
            
         
               2.
            
            
               Objava osnovnega prospekta, ki ne vsebuje informacij, ki se zahtevajo na podlagi člena 22(1) Uredbe št. 809/2004, zlasti tistih iz Priloge V te uredbe, ne ustreza zahtevam iz člena 22 te uredbe, če v tej objavi niso navedeni končni pogoji. Da se lahko informacije, ki jih mora vsebovati osnovni prospekt v skladu s členom 22(1) Uredbe št. 809/2004, vključijo med končne pogoje, je potrebno, da osnovni prospekt vsebuje informacije, ki bodo navedene v teh končnih pogojih, in da so te informacije v skladu z zahtevami iz člena 22(4) te uredbe.
            
         
               3.
            
            
               Člen 29(1), točka 1, Uredbe št. 809/2004 je treba razlagati tako, da zahteva, da mora biti prospekt zlahka dosegljiv na spletni strani, na kateri je dan na voljo javnosti, ni izpolnjena, če obstaja obveznost registracije na tej spletni strani, pri čemer se zahteva izjava o omejitvi odgovornosti in obveznost posredovanja elektronskega naslova, ali če je dostop do spletne strani treba plačati, ali če je brezplačen dostop do delov prospekta omejen na dva dokumenta na mesec.
            
         
               4.
            
            
               Člen 14(2)(b) Direktive 2003/71 je treba razlagati tako, da mora biti osnovni prospekt na voljo na registriranem sedežu izdajatelja in v uradih finančnega posrednika.
            
         
      (1)  UL C 366, 24.11.2012.